คือผมเคยติดเชื้อซิฟิลิส และได้รับการรักษา ไตเติลตอนนั้น 1:2 ฉีดยา 3 เข็มและทานยา ประมาณ 2-3 ปีที่แล้ว เมื่อไม่นานมานี้ ผมได้ไปตรวจซ้ำ ผลปรากฏว่าเป็น Reactive แต่ไม่มีไตเติล แจ้งว่า อาจจะอยู่ในระยะแฝงตัว แบบนี้ผมต้องเข้าไปตรวจอะไรเพิ่มเติม หรือ สังเกตอาการอย่างไร หากติดเชื้อเป็นรอบ 2,3 ครับ
สวัสดีค่ะ โรคซิฟิลิส คือโรคติดต่อทางเพศสัมพันธ์ชนิดหนึ่งที่เกิดมาจากเชื้อแบคทีเรีย อาการเช่นการมีแผลแบบไม่เจ็บที่อวัยวะเพศ เกิดผื่นตามตัว ในระยะแรกหรือระยะหลังรับเชื้อใหม่ๆ หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิสหรือที่เรียกว่าไตเตอร์ดังกล่าวมา โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาซึ่งหลังได้รับยาเพนนิซิลินครบ 3 เข็ม จะมีการนัดกลับไปตรวจเลือดซ้ำ หากค่าไตเตอร์อยู่ที่ 1:2 ก็น่าจะเรียกว่าตอบสนองต่อยาแล้ว หมายถึงการติดเชื้อครั้งนี้ถูกรักษาหายแล้ว แต่หากมีการรับเชื้อซ้ำ พอตรวจค่าภูมิคุ้มกันหรือไตเตอร์ชนิดดังกล่าวอีก ก็จะพบว่าสูงขึ้นกว่า 1:2 ไป แพทย์จะก็จะสงสัยว่ามีการติดเชื้อใหม่ และจะต้องให้ยาซ้ำค่ะ ปกติในระยะแฝงตัวก็ควรได้รับยาฆ่าเชื้อเพื่อรักษาเช่นกัน ดังนั้นแนะนำการกลับไปติดตามอาการกับแพทย์ที่ดูแลและรับการรักษาที่เหมาะสมต่อไป และควรระวังการไปรับเชื้อมาใหม่โดยมีเพศสัมพันธ์ให้ใส่ถุงยางอนามัยป้องกันทุกครั้งค่ะ